RNEWS TV: Богоявленското хоро в Сопот се превърна в традиция - Регионални новини - RNews.bg
06 януари 2017 | 17:56
За втора поредна година на големия христянски празник Боявление сопотненци правят хоро в ледените води на река Манастирска. Още от миналата година лично кметът на общината Деян Дойнов се зае да възроди традицията на празника. Традицията вече е популярна и зад пределите на Сопот и Анево. Тази година, за да сопотското ледено хоро бяха дошли гости от Бургас, Варна, Панагюрище, Пловдив и София. На тези, които пожелаха да вземат участие в празника, градоначалникът им предоставеавтентични местни носии.
“Традицията е жива и празника става все по-жив всяка година”, сподели Дойнов.
След като са участвали до 3 часа сутринта в снегопочистването на града, кметът и екипа му започнаха отбелязването на големия християнски празник с българска народна музика. Специално за случая в кабинета на Дойнов се бяха събрали местни музикални таланти, млади гайдари от Калофер и самодейна музикална група “Тъпан” от град Сопот с художествен ръководител Димитър Чернев. От общината под звуците на автентичните български тъпани и гайди, и облечени в национални носии учасниците в празника се отправиха към църквата.
“Нужна ни е силна вяра, за да устоим в днешните трудни времена”, каза в празничната си проповед отец Марко.
С литийно шествие оглавено от отец Марко и Деян Дойнов групата се отправи към река Манастирска. 30 младежи скочиха в ледените води за богоявленския кръст. Най-бърз, съобразителен и ловък се оказа 18 годишният Радослав Димитров. Момчето за първи път скача за кръста. Родено в Сопот, но тренира футбол и живее в София. Разбрал за възродената традиция е дошло в родния град, за да почете празника. Той получи парична награда в размер на 200 лева от кмета Деян Дойнов. За останалите участници имаше поощрителна финансова премия.
И участници и гости на празника са единодушни, че богоявленското сопотско хоро се е превърнало вече в традиция.
RNEWS TV: Регионален клуб „Традиция„-Сопот чества своя юбилей
Tags: БогоявлениеДеян ДойновСопот
Кметът на община Карлово удължава с още 2 дни ваканцията на учениците